Еврокөрүнүү балдар ыр сынагы 2012
Еврокөрүнүү балдар ыр сынагы 2012 — Нидерланддардын борбор калаасы Амстердамда 2012-жылдын 1-декабрында болуп өткөн онунчу, мааракелүү балдар ыр сынагы. Сынак Heineken Music Hall аренасында өткөрүлгөн. Бул жылы Украиналык сынакчы, 10 жаштагы Анастасия Петрик "Небо" деген ыры менен 138 упай топтоп жеңүүчү аталды.

Уюштуруучуну тандоо жана өткөрүлүүчү жай
2011-жылдын 11-октябрында Ереванда өткөн делегациялардын башчыларынын жолугуусунда уюштуруучу-өлкө катары Нидерланддар жарыяланган.

2012-жылы 27-февралда Европа телерадио бирикмеси жана уюштуруучу-телеканал AVRO, уюштуруучу топтун отурумунда, сынак 2012-жылдын 1-декабрында Нидерланддардын борбор шаары Амстердамдагы Heineken Music Hall аренасында өтө тургандыгын далилдешкен.

Сынактын концепциясы, логотиби жана шөкөтү даяр экендиги Бакыдагы Еврожумалыкта жарыяланган.

Эрежелердеги өзгөрүүлөр 
Мурда катышкан жаш аткаруучулардын кайрадан катышуусуна тыюу салган эреже жокко чыгарылды. Аны менен бирге эле добуш берүү системасына кесиптүү калыстар тобунан жана телекөрүүчүлөрдүн добуш берүүсүнөн сырткары, ар бир өлкөдөн бир өкүлдөн турган, 10 жаштан 15 жашка чейинки курактагы балдардан түзүлгөн балдар калыстыгы да кошулган. Бул калыстар стандарттуу 1-12 упайларды ыйгарат.

Сынактын алып баруучулары 
2012-жылы 27-февралда Европа телерадио бирикмеси жана уюштуруучу-телеканал AVRO, уюштуруучу топтун отурумунун убагында, 2012-жылкы сынактын алып баруучуларынын ысымдарын ырасмый түрдө аташкан, алып баруучулар болуп Эвоут Генеманс менен Ким-Лиан Ван Дер Мей дайындалышкан.

Эвоут Генеманс Нидерланддардагы популярдуу ырчы, актер жана телепродюсер, ошондой эле 2011-жылкы Еврокөрүнүү балдар ыр сынагы үчүн улуттук тандоонун — «Junior Eurovisiesongfestival» финалынын алып баруучусу болгон.

Ким-Лиан Ван Дер Мей Нидерланддардагы музыкалдуу актриса, 2007-жылы Сипке Ван Бусема менен биргеликте Роттердамда өткөн Еврокөрүнүү балдар ыр сынагынын алып баруучусу болгон.

Улуттук тандоолор
Бардык катышуучу-өлкөлөрү ачык түрүндөгү улуттук тандоолорду (теледобушберүүнү колдонуу менен) өткөрүүсү зарыл, бирок бир нече өлкөлөргө ЕТРБ ички тандоо жүргүзүүсүнө уруксат берет, сынакка катышышы үчүн эле. Мисалы 2010-чу жана 2011-жылдары бөтөнчө Латвия үчүн кана уруксат берилген.

Сынакка катышуу үчүн табыштама берген өлкөлөр, октябрь айыында болп туруучу уюштуруучу топтун отурумуна чейин ачык же ички тандоолорду өткөрүүгө милдеттүү. Бул жылы ачык улуттук тандоолорду Орусия, Швеция, Украина, Беларусь, Армения, Албания, Молдова, Бельгия жана Нидерланддар өткөргөн.

Катышуучулар 
Европа телерадиоберүү бирикмеси катышуу үчүн табыштамаларды кабыл алууну 2012-жылдын 2-июлунда ырасмый токтоткон, бирок катышуучу өлкөлөрдүн саны төмөн болгондуктан EBU табыштамаларды кабыл алуу мөөнөтүн октябрдын ортосуна чейин узарткан. 2011-жылы ЕТРБ жана ARMTV Балдар үчүн Еврокөрүнүү 2011 сынагына кошумча табыштамаларды кабыл алуусун чечишкен, бирок жыйынтыгында сынакка бир кана Болгария кошулган. 2012-жылы сынакка катышуу макулдугун 12 өлкө тактады.

Добуш берүү жадыбалы 
Жыйынтыктарды жарыялоодон мурда ар бир катышуучу Европа телерадиоберүү бирикмесинен жана AVRO телеканалынан 12 упайдан алышкан.

12 упай

Кайтып келген аткаруучулар 
Бул жылы бир кана төмөнкү аткаруучу кайтып келген. Эскерте кетсек, мурдагы жылдары сынакка бир жолу катышкан жаш ырчы кайра катыша алчы эмес, бул эрежени быйыл алып салышкан.

Алгачкы катышуу 
  — «Азербайжан мурда эч качан Балдар Еврокөрүнүүсүнө катышкан эмес. Биз азырынча биринчи жолу 2012-жылкы сынакка кошулуу мүмкүнчүлүктөрүн кана талкулоодобуз. Азыр бир нерсе деп айтууга эрте», Азербайжандын Ичтимаи телеканалынан жооп.
  — Алгачкы катышуу 2005-жылы болуш керек болчу, бирок белгисиз себептерден улам Албания табыштама берген эмес. 25-июль күнү RTSh телеканалы 2012-жылы катышууга ырасмый табыштама берди.
  — Алгачкы катышуу 2008-жылы болуш керек болчу, бирок каржы маселесинен улам табыштама алып салынган. 2012-жылы 10-июлда IBA телеканалы мамлекеттин сынакта катышуусу жөнүндө ырасмый жарыялады.

Баш тартуу 
  — каржы көйгөйлөрү BBC.
  — ДаниянынMelodi Grand Prix Junior 2012 тандоосу январь айында өтүп катышуучу тандалган эле, бирок эрежелер мындай эрте өткөрүүгө тыюу салат. DR бөтөнчөлүктү ЕРТБдан суранышкан, бирок бары бир катышууга уруксат бербей  койгон.
  — Мурдагы жылы TVE кайтып келүү аракеттерин жасоодо болчу, бирок сүйлөшүү убактысынын тардыгы тоскоол болуп калган. 2012-жылы өлкө сынакка кайтып келген жок.
  — CyBC Бакыдагы Еврожумалыкта каржы маселесинен улам быйыл сынакка катышыҲшпоосун билдиришкен.
  — каржы көйгөйлөрү.
  — каржы көйгөйлөрү.
  — PBM жана TVM тандоо өткөрүү ашыкча сарптуу деп эсептешет, бул жылы катышуу укугу TVMге өткөн болчу.
  — ички көйгөйлөр. NRK.
  — ЕТРБдан чакыруу алышкан, бирок өлкөдөгү каржы жаатындагы татаалдыктардан улам катышуудан баш тартышканын жарыялашкан.
  — каржы көйгөйлөрү.
  — январда РТС Сербияны сынакка кайтып келиши мүмкүн экендигин жарыялаган, бирок «Балдар үчүн Еврокөрүнүү — 2012» тизмесинде жок болуп чыкты.
  — Сынак MKRTV телеканалынын каржы долбооруна кирбегендигин македон өкүлчүлүгү билдирди.

Галерея

Шилтемелер 

 Еврокөрүнүү балдар ыр сынагынын ырасмый сайты
 Балдар Еврокөрүнүүсү ESCKaz.comдо

Эскертмелер 

Еврокөрүнүү балдар ыр сынагы
Таажы-2012